Diuinæ igitur pietatis dignatio, tanto talique voluit honorare miraculorum triumpho istum sui dilectorem, amatoremque Maiolum, quem in terris ad virtutum speculum fidelibus suis posuit,  memoriale eius viuere in seculum seculi statuit. Vnde collocatus cum Principibus populi æterni Dei, insignium sanctorum coequatur magnifico potentatui: quoniam quidem fide  merito semper honorans Deum, peregit in tempore oportuno, quæ adportauerunt ei præconia laudum in perpetuo. Qui corde credens ad iustitiam, illam sui oris confessionem benedictam, quæ super mel  fauum suauior emanabat, multis ad salutem proferebat. Nam deliberaturus quædam vtilia super Monasticæ religionis decreta sanctissima, apud sancti Dionysij Monasterium quodam tēpore est commoratus, quod Francia inter alia Monasteria nullum ostentat pręstantius. Inibi etenim isdē beatus vir Maiolus semina verbi Dei disseminans, quædam superni roris diuina aspersio ad incremētum dedit cum fructu centuplicato, quædam petrosæ ariditatis obdurata semita radicare non permisit oblita prędicationis magistralis materia. Sed interim ad demonstrandum viri Dei meritum, Christi Domini miseratio per eum quoddam dignata est operare miraculum, per quod plurimis demonstrauit, quanti apud se meriti in cœlis fuerit, dum contra sui naturam non potuerit dilapsus ignis ardere quoddam aridum parcameni supellectile. Hic etenim beatissimus, non solum diebus vt poterat, lectioni operam dabat, sed etiam  noctibus. Dum igitur quadam nocte moram ageret in officio lectionis extentæ, cogente lassitudine obdormiuit,  candela ardens super eius apertum librum cecidit, quæ tamdiu super vtrasque paginas aperti libri arsit, donec pene consumpta fuerit,  donec sanctus vir Domini Maiolus a somno euigilaret,  graue lassitudinis tædium deponeret. Quo expergefacto, signoque crucis edito, pro tali obliti luminis negligentia, vtrasque manus allisit,  euenisse aliquod damnum timuit. Sed tandem eumdem librum ab omni adustionis damno seruatum videns, solasque consumptæ cādelæ super eum sauillas remansisse conspiciens, vires recepit consortati animi, laudes exinde reddens Creatori.